# Viden i spil med Idrættens Analyseinstitut - arbejdsspørgsmål

# Team Danmark trivselsundersøgelse: Er mistrivsel elitesportens præmis?

Hver dag kæmper tusindvis af atleter for at præstere så godt, de kan, og opnå de sportslige mål, de har sat sig. Men hvordan trives de danske atleter egentlig, og er der steder, hvor Team Danmark skal være særligt opmærksomme på mistrivsel? Det ser vi nærmere på i dette afsnit af Viden i spil med Idrættens Analyse.

Sammen med Sidsel Iversen, der er sportspsykologisk konsulent i Team Danmark, tager vi de sportspsykologiske briller på og dykker ned i Team Danmarks trivselsundersøgelse fra 2021. Vi ser nærmere på resultaterne, og vi får et indblik i, hvordan hun sammen med sine kollegaer arbejder for at sikre trivsel blandt eliteatleterne.

# Arbejdsspørgsmål

1. Hvilke parametre har undersøgelsen kigget på for at måle atleternes trivsel?
2. Hvad betyder det, at atleterne kan opleve et krydspres?
3. Diskutér med udgangspunkt i ’elitesportens præmis’, om mistrivsel altid er negativt?
4. Hvordan vil Team Danmark komme den grænseoverskridende adfærd til livs?
5. Hvorfor trives atleter, der træner i klubmiljø, bedre end atleter, der træner i forbundsregi? Supplér gerne med egne bud.
6. Diskutér, hvordan man skabe større trivsel blandt atleterne.

# Supplerende materiale

Læs artiklen [’Ny rapport viser, at de fleste Team Danmark-atleter trives’](https://idan.dk/nyhedsoversigt/nyheder/2021/b469_ny-rapport-viser,-at-de-fleste-team-danmark-atleter-trives/)

[Download brugerundersøgelsen 2021](https://idan.dk/media/10913130/Team-Danmark-brugerundersoegelse-2021.pdf)

[Download trivselsundersøgelsen 2021](https://idan.dk/media/10913134/Team-Danmark-trivselsundersoegelse-2021.pdf)

Se også figurerne fra trivselsundersøgelsen 2021 på næste side:

Figur 7: Atleternes tilfredshed med det daglige træningsmiljø – blandt atleter, hvis træning primært foregår med deres forbund på elitecenter, kraftcenter eller lignende (pct.)

Tabellen viser svarfordelingen til spørgsmålet: ’Sæt kryds ud fra det svar som bedst beskriver, hvordan du overordnet set har haft det i løbet af det seneste år’. Blandt atleter, der har deres primære træningsmiljø i deres forbund på elitecenter, kraftcenter eller lignende (n=179).

Figur 9: Atleternes tilfredshed med det daglige træningsmiljø – blandt atleter, hvis træning primært foregår i deres klub (pct.)

Tabellen viser svarfordelingen til spørgsmålet: ’Sæt kryds ud fra det svar som bedst beskriver, hvordan du overordnet set har haft det i løbet af det seneste år’. Blandt atleter, der har deres primære træningsmiljø i deres klub (n=450).